junio | 2014 | Centro do Viño\nPosted on junio 21, 2014 by centrovino\nCando a empresa Rutas Sacras Nomar UTE se fixo cargo da xestión do Centro do Viño da Ribeira Sacra, despois de gañar o concurso que para tal fin convocou o concello de Monforte, marcábase como obxetivo contribuir o desenvolvemento turístico da zona. Tiña claro que era imprescindible colaborar co sector vitícola sen perder de vista a potenciación de outros sectores e fixouse como reto dinamizalo Centro organizando actividades de toda índole para poñelo en valor.\nUn ano despois os obxetivos vánse cumprindo e queremos agradecer á boa acollida que neste tempo tiveron todas as nosas propostas. Agradecemento especial a todos aqueles que colaboraron connosco e fixeron posible que o Centro do Viño da Ribeira Sacra se teña convertido nun espazo de referencia non só pola súa contribución ao fomento da cultura do viño si non tamén pola organización de outras actividades culturais e artísticas. Iniciativas realizadas co fin de poñer en valor este histórico edificio e axudar á súa vez á promoción da Ribeira Sacra en todolos seus ámbitos. Para facer balance deste ano de xestión no Centro do Viño da Ribeira Sacra por parte da empresa Rutas Sacras Nomar, compareceron en rolda de prensa os representantes da empresa Noelia Iglesias e José Ramón Martinez, acompañados do alcalde de Monforte Severino Rodriguez.\nO sector vitícola, ademáis de ser un dos eixos fundamentais da economía da zona, é unha peza crave para potenciar o sector turístico galego e faise imprescindible no caso da Ribeira Sacra. Para facilitar un mellor coñecemento das adegas e do viño que estas elaboran, dende o Centro organizamos presentacions semanais cunha participación media de 35 persoas, chegando con estes actos a máis dun millar de persoas. Presentáronse, neste ano de xestión, 65 viños pertencentes a 31 adegas pero tamén outros productos como a xenebra Ana elaborada por Adegas Moure que se encargou de combinar o Barista Damián Seijas e o vermú Nordesía en cuia elaboración participa a adega Via Romana e que nos axudou a descubrir David Neira nunha velada que amenizaron musicalmente os integrantes de Paquita la Maniática.\nA vinoteca do Centro, onde se realizaron a maioria das presentación, é o mellor escaparate que teñen os viños desta Denominación de Orixe. Neste último ano vendéronse nesta tenda 10.170 botellas de viño e 880 unidades de outros licores.\nEn ningún outro lugar podemos atopar xuntas tantas marcas de viños da Ribeira Sacra con 200 referencias para escoller. 163 son marcas de viño e o resto de licores que elaboran adegas da zona. 58 son marcas de viño da Subzona de Amandi, 37 de Ribeiras de Miño, 23 de Ribeiras de Sil, 27 de Chantada e 18 da Subzona Quiroga – Bibei. Un catálogo de viños con servizo a domicilio, sin custo adicional para o cliente, a calquera punto de España, cun pedido mínimo de 12 botellas. Através deste servizo vendéuse máis dun 10% do viño despachado nesta vinoteca..Máis dun millar de botellas que se entregaron en 63 localidades diferentes. Coa próxima posta en marcha da tenda “on line” agardamos incrementar de xeito sustancial esta porcentaxe.\nAdemais de tratar de fomentala cultura do viño coas presentación, organizamos tamén tres cursos de cata de viños, unha cata de uvas, unha cata de viños ás cegas, unha cata de viños da Ribeira Sacra premiados ou destacados ao longo do 2013 en diversos concursos ou guías vitícolas e unha cata comparativa de viños elaborados coas variedades mencía e albarín, non só de Galicia se non tamén de comunidades próximas, como León, Asturias e Cantabria. 140 persoas participaron destas actividades.\nCo fin de contribuir a promoción dos viños desta Denominación organizouse tamén dende o Centro a I Festa do Viño Novo da Ribeira Sacra coa participación de 16 adegas. Unha lexión romana foi a encargada de portar ata o Claustro do Centro unha mostra da nova colleita que deste xeito se presentaba oficialmente nunha cerimonia que oficiou Xosé Mouriño Cuba, xefe do servizo de control de calidade agroalimentaria e industrias da Conselleria de Medio Rural e do Mar, que se encargaron de amenizar a Asociación de Amigos da Pandeireta, e o gaiteiro Emilio Estévez da banda de gaitas do concello de Monforte.\nO viño é o resultado final de moitas horas de traballo entre viticultores e adegueiros, traballos que teñen o seu punto álxido na vendima que dende o Centro do Viño quixemos inmortalizar organizando un Taller de Fotografía que se desenvolveu en dous fins de semana, adicando un deles ás Ribeiras do Sil e outro as Ribeiras do Miño. Obradoiros dirixidos polos fotógrafos Nacho Gómez e Manuel Valcárcel e dos que participaron unha quincena de persoas.\nA empresa xestora do Centro do Viño, Rutas Sacras Nomar, pretende que sexa tamén un Centro de referencia cultural e por elo, entorno a galería do edificio, facílitase a instalación de exposicións e son 6 as realizadas neste ano de xestión.\n– de Fotografías da Ribeira Sacra de Nacho Gómez.\n– Colectiva de Artistas da Ribeira Sacra: “Creacións Interiores”\n– de Fotografía, “Coma silvas que comen muros” de Iván Merayo\n– de Humor Gráfico adicado ao mundo do Viño,”Viño e Viñetas”\n– de pintura “Crystilandia”\nUnhas 180 persoas participaron nas inauguracións.\nConvencidos de que todolos veciños poden ser axentes promocionais do territorio organizamos unas “Xornadas de promoción do Patrimonio da Ribeira Sacra.” Plantexouse este ciclo de charlas co fin de fomentar entre a poboación un mellor coñecemento deste espazo xeográfico e impartíronse 5 conferencias as que asistiron unhas 200 persoas:\n-“Románico da Ribeira Sacra”, Carola Casal da As. O Sorriso de Daniel.\n-“Entroido Ribeirao”, con escenificación incluida a cargo de Juan Carlos González Pérez, presidente da As. Amigos do Entroido Ribeirao\n-“Ribeira Sacra Patrimonio da Humanidade”, Pablo Ribera Capón, técnico da Deputación provincial de Lugo\n-“O viño na Historia e na Arte” da historiadora Manuela Sáez\n-“11 lugares encantados da Ribeira Sacra” do escritor Lois Diéguez.\nTamén se pensou nos estudantes organizando obradoiros para os Centros de Ensino con unidades didácticas, acordes as idades dos cativos, sobre os diversos aspectos que conflúen na Ribeira Sacra a nivel xeográfico, paisaxístico, monumental e natural. Todo elo para que os rapaces teñan un mellor coñecemento do entorno. Participaron da iniciativa 300 rapaces repartidos en 10 grupos, sete de colexios de Monforte e tres de fora da comarca.\nA literatura tamén tivo o seu oco no Centro do Viño e aproveitámos a celebración do Día Internacional do Libro para que a escritora Helena Villar Janeiro, acompañada da tamén escritora Marica Campo e da artista Luz Darriva, presentase o seu último libro de poemas, “Remontalo Río”, ante 25 persoas.\nA tradición oral tamén tivo a súa cita no Centro do Viño e historias precisamente relacionadas co viño foron contadas por Lois Pérez no monólogo que ante 62 persoas ofreceu no Centro o día 22 de Maio. Estreaba neste lugar unha narración que contrataron xa noutros puntos vencellados a zonas vitícolas do país.\nPromoción da artesanía\nA artesanía é outro dos sectores polos que traballa a empresa Rutas Sacras Nomar dende o Centro do Viño. Un edificio histórico como é este convírtese no lugar axeitado para divulgar este tipo de actividade e esta foi a filosofía coa que se promoveron os “Sábados Artesáns” que no Claustro do Centro se desenvolveron o pasado verán con demostracións de cestaría, oleiría, talla en madeira e téxtil e que agardamos repetir e ampliar este ano coa colaboración do Centro de Artesanía e Deseño da Deputación de Lugo e a Asociación de Artesáns Terra de Lemos. “\nIniciativas para promover o traballo feito a man que tivo o seu prato forte co desfile de moda artesán “Pura artesanía. Pezas en Movemento”, que de roupa, calzado e complementos se desenvolveu con grande éxito no museo do Centro o pasado 30 de maio ante unhas 120 persoas. Desfile no que se exhibiron pezas feitas por 14 artesans. Unha actividade que serviu para que moito do público que acudiu a velo descubrise por primeira vez o Espazo Museístico do Centro do Viño. Un Espazo que celebrou o pasado mes de abril 5 anos de vida e que foi visitado neste tempo por casi 17.935 persoas.\nDende Rutas Sacras Nomar non quixemos que pasara desapercibida esta efeméride polo que, para seguir poñendo en valor este recurso turístico e celebralo quinto aniversario da inauguración do mesmo, organizamos unha mesa rendonda na que participaron quenes idearon o proxecto. En representación do Concello de Monforte a tenente alcalde e concelleira da área de turismo , Maria Xosé Vega. En representación de quenes traballaron na rehabilitación do edificio o arquitecto que dirixiu a obra, Xosé Lois Otero e en representación da empresa Escena Turística encargada do deseño museístico, o arquitecto Santiago Pérez. Destacar que entre o medio cento de asistentes este acto estiveron os alumnos e un profesor do ciclo de turismo do IES Río Cabe que plantexaron a súa asistencia como unha oportunidade única para ver como se crea e pon en marcha unha iniciativa turística destas características.\nO Centro do Viño ideouse como punto de encontro coa Ribeira Sacra en todolos aspectos, tanto para os veciños da zona como para quenes nos visitan. Ademais da vinoteca e do museo, o Centro do Viño é sede da oficina municipal de turismo de Monforte que nos últimos 12 meses, dende que se fixo cargo da xestión a empresa Rutas Sacras Nomar, leva atendido 12.052 consultas. 10.367 de procedencia nacional e consulta individual. 815 de procedencia nacional en distintos grupos e 870 extranxeiros.\nO Espazo Museístico do Centro do Viño foi visitado por 2.883 persoas. Ademais de en galego e castelán fixéronse visitas en inglés, 101 persoa, e en francés, 87. Houbo “Xornadas de portas abertas” en tres ocasións.\nEntre a xente que pasa polo Centro do Viño hai cada vez máis peregrinos, 122 foron atendidos no último ano. Algúns deles integrantes de grupos, outros que de xeito individual se achegan a Santiago através do Camiño de Inverno. Recollemos datos e rexistramos credenciais en colaboración da Asociación de Amigos do Camiño de Santiago pola Ribeira Sacra tratando de acadar canto antes a oficialidade desta ruta.\nColaboracións con outras entidades.\nAdemais de iniciativas propias o Centro do Viño colaborou coas promovidas por outras entidades como o Museo do Ferrocarril, a Asamblea de Cineclubes e a Mostra de Cine de Monforte do Cineclube a Calexa, ou coa Asociación Provincial de Empresarios de Hosteleria acollendo no salón de actos do Centro a presentación do “Cume Tapas” ou do “Estase cocendo”. Participamos tamén activamente na ambientación da Feira Medieval acadando un segundo premio no concurso de escaparatismo convocado polo concello.\nO salón de actos do Centro ven sendo utilizado de xeito habitual por diversas entidades e asociación para desenvolver actividades. Reunións de traballo, roldas de prensa, charlas….entre as máis concurridas a proxección do documental “Las Maestras de la República” que promoveu Fete-UGT,ou o Torneo de Xadrez de Monforte, puntuable para o Circuito Galicia Central, con 150 participantes de diversos puntos desta comunidade e que encheron salón e Claustro.\nUn ano de actividade propia ou facilitando as de outros para contribuir a dinamización cultural pero sobre todo turística de Monforte e resto da Ribeira Sacra.\nAs novas tecnoloxías, paxina web e facebook que xa había, e a conta no twitter e o blog que creamos nós tras facernos cargo do Centro do Viño da Ribeira Sacra, servíronnos neste primeiro ano de xestión, para seguir dando a coñecer o Centro e todolas actividades que nel organizamos e coas que movilizamos a máis de 3.000 persoas. Agradecidos tamén os medios de comunicación convencionais por ser transmisores de todo o traballo realizado contribuindo deste xeito o éxito das distintas convocatorias que fixemos.\nPosted on junio 4, 2014 by centrovino\nEs sábado día 7 de Junio a las 12:00 de la mañana en el Claustro del Centro del vino de la Ribeira Sacra, situado en Monforte de Lemos en la calle Comercio nº 6, tendrá lugar la presentación de la nueva imagen corporativa de los vinos elaborados por Adegas Guímaro.\nEste cambio está pensado para los nuevos objetivos de mercado, destinados al consumo nacional, así como a la exportación ya asentada en países como EEUU, Japón, UE, Canadá o Australia, entre otros países.\nNueva etiqueta para vestir vinos que siguen recogiendo alabanzas de numerosos especialista de renombre nacional e internacional. Valoración muy positiva de los expertos que facilitan el gran auge internacional que está adquiriendo Guímaro pero también otros vinos de la Ribeira Sacra.\nEn la presentación se realizará la cata de las nuevas añadas de los vinos de fincas de Adegas Guímaro. En el acto intervendrá el bodeguero, Pedro Manuel Rodriguez Pérez, que estará acompañado del autor de la nueva etiqueta, Raúl Suárez y del enólogo Luis Buitrón.\nGuímaro lleva años cosechando buenas críticas como exemplo :\nRecordamos, que Guímaro luce nueva etiqueta y que la nueva imagen de esta marca se presenta oficialmente est sábado día 7 de Junio a las 12 de la mañana en el Claustro del Centro del Vino de la Ribeira Sacra.


“New Documents”. Un punto de inflexión na fotografía documental - Alberte A. Pereira\n“New Documents”. Un punto de inflexión na fotografía documental\npublicado o día 06-09-2016\nA exposición de fotografía que baixo o título “New Documents” se inaugurou no MOMA de Nueva York o 28 de febreiro de 1967, supuxo, sen dúbida, un punto de inflexión respecto da fotografía documental que ata ese momento se tiña realizado, como comentou o crítico e curador americano A.D. Coleman.\nA exposición levouse a cabo da man de John Szarkowski, Director do Departamento de Fotografía de dito museo. Nela exhibíanse 94 fotografías en branco e negro de tres fotógrafos daquela pouco recoñecidos, Diane Arbus, Lee Friedlander e Garry Winogrand.\nSzarkowski manifestara naquela altura que, ao contrario das propostas dos documentalistas dos anos 30 e 40, que facían fincapé na crítica social, esta nova xeración de fotógrafos optaba máis pola idea de conocer e observar a vida nas rúas, e como se interrelacionaba a xente na súa contorna vital. Gustaban do mundo real tal e como era, a pesar de e con todos os seus defectos. Gustaban das imperfeccións e debilidades da sociedade, e reflexábanas nas súas imaxes.\nEsta exposición foi, para moitos, o momento en que, vendo os traballos destes fotógrafos, naceu a idea do que hoxe se denomina “foto de rúa” (street photography, en inglés). Non porque ninguén se sentara a teorizar sobre o termo a utilizar para definila, senón polo xeito en como, toda unha xeración de fotógrafos encarou a fotografía documental a partir dese momento.\nPódese ver a lista de fotografías, todas realizadas entre 1959 e 1966, que formaban parte da exposición, nesta nota de prensa enviada polo MOMA o día antes da inauguración. 32 fotos de Diana Arbus, 30 de Lee Friedlander e 32 de Garry Winogrand.


Asemblea Constituínte de Avante LGTB - AC Alexandre Bóveda\nAsemblea Constituínte de Avante LGTB\nA coordinadora de Avante LGTB Convida ás compañeiras LGTB da Coruña e proximidades a participar na Asemblea Constituínte de Avante LGTB Coruña, este sábado ás 20.00 h no local da nosa asociación, na rúa Olmos 16 1º, A Coruña.\nAvante LGTB é unha asociación de carácter asambleario, horizontal e apartidista de loita en pro do colectivo LGTB constituída en Santiago orixinariamente e en proceso de expansión ó longo de Galicia.\nOs piares fundamentais atópanse na libertade sexual, o feminismo, o anticapitalismo e a acción a nivel galego. Por ende esta asemblea aberta convocada pretende principalmente constituír un grupo local en Coruña.\nDeste xeito, dende un grupo provisional previamente construído no cargo de coordinar o evento así coma dos asistentes determinaranse as regras que rexerán o funcionamento do mesmo, os seus obxectivos e asignarase un comité coordinador; ademais falarase de futuras accións e campañas abertas a suxestións.


O Chantada impónse por 2-1 ó Dumbría no Sangoñedo\nO Chantada impúxose por dous goles a un ó Dumbría na terceira xornada da Rexional Preferente e segue invicto no ano do regreso a Preferente, sumando sete dos primeiros nove puntos disputados. Os de Carolo realizaron un bo encontro ante un rival que vendeu cara a súa derrota.\nNa primeira metade o encontro estivo igualado, con ocasións para os dous equipos: as mellores dos chantadinos nas botas de Cañón e Pateiro, que non puideron concretar, mentres que Melendo interveu con acerto nas dúas ocasións visitantes.\nNo segundo periodo comezou mellor o Dumbría, que tivo un par de ocasións, pero co paso dos minutos foi o Chantada o que pasou a dominar, e Adri marcou o 1-0 no minuto 68 cun gran disparo tras un barullo na área. Só tres minutos despois, Brais encarrilaba o choque con outro bo tiro.\nA partir deste tanto os visitantes adiantaron liñas en busca de recortar distancias. Conseguiríano no minuto 86 ó transformar un penalti. Reclamaron unha pena máxima tamén os chantadinos, pero neste caso o colexiado non o sinalou. Incertidume ata o final polo único gol de vantaxe dos locais, pero a zaga chantadina non permitiu que os visitantes se achegasen á meta hoxe defendida por Melendo e os tres puntos quedaron na casa.


O Pazo de Meirás: 1916\nO Concello da Coruña acorda este ano adicar a Emilia Pardo Bazán unha mensaxe de felicitación polo seu recente nomeamento de profesora da catedra de literatura neolatina na universidade central. Cando a escritora chegou este ano ao Pazo de Meirás a pasar o verán - como todos os anos - unha comisión municipal achegouse ao pazo para facerlle entrega do documento (na imaxe superior, a comisión municipal ese día no Pazo de Meirás).\nA primeiros de xullo chegan ao Pazo de Meirás procedentes de Madrid, o fillo politico de Emilia Pardo Bazán, o xeneral Cavalcanti e a dona deste e filla da escritora, Blanca Quiroga.\nO 24 de setembro deste ano inaugurase o monumento de Emilia Pardo Bazán nos xardíns de Mendez Nuñez na Coruña, por iniciativa da colonia coruñesa residente en Lugo. A encargada de descubrir o monumento foi a filla da escritora, Carmen Quiroga y Pardo Bazán.\nEste ano Emilia Pardo Bazán consigue que lle outorguen o título de conde da Torre de Cela en favor do seu fillo Jaime.


Vieiros: Galiza Hoxe - “O PSOE gañará en Europa, aínda que sexa no último momento e de penalti”\n“O PSOE gañará en Europa, aínda que sexa no último momento e de penalti”\nXosé Blanco, Carmela Silva e Elena Espinosa estiveron nos actos de peche de campaña en Galiza, acompañando o candidato do PSdeG á Eurocámara, Antolín Sánchez Presedo.\nRedacción - 10:30 06/06/2009\nTags: Antolín Sánchez Presedo campaña Elena Espinosa Europeas2009 Manuel Vázquez peche de campaña PSdeG PSOE Xosé Blanco\nO candidato do PSdeG ás eleccións europeas, Antolín Sánchez Presedo\nO vicesecretario xeral do PSOE e ministro de Fomento, o ulloán Xosé Blanco, estivo acompañando o secretario xeral do PSdeG, Manuel Vázquez, e o eurocandidato da formación, Antolín Sánchez Presedo, no peche de campaña que os socialistas galegos desenvolveron en Vigo esta sexta feira. Alí, Blanco pediulle "aos progresistas" que voten "masivamente", e asegurou que será o PSOE quen gañe os comicios europeos o vindeiro domingo, "aínda que sexa no último minuto, e de penalti".\nNo mitin que se desenvolveu no barrio d'O Calvario, Blanco considerou "moi importantes" estas eleccións, xa que, segundo dixo, o seu partido está "á vangarda da esquerda en Europa". Nesta liña, destacou que os galegos tamén xogan este domingo a posibilidade de ter "o partido máis comprometido socialmente en Europa", en referencia á súa propia formación, e criticou duramente o PP e a "dereita" que "quere regular as nosas vidas e que ninguén regule os seus negocios". Nesta liña, e denunciando a "dobre moral e a hipocrisía" da dereita, chamándolles "vagos" a Mayor Oreja e Luis de Grandes -europarlamentarios do PP-, Blanco volveu recalcar a intención do PSOE de "mobilizar o maior número de recursos" para o país.\nVázquez censura o "modelo rancio de Feijoo"\nPolo seu lado, o líder dos socialistas galegos, Manuel Vázquez, contrapuxo a actitude do ministro de Fomento, de "mellorar o TAV a Galiza" coa postura da "Xunta do PPdeG, de parar o desenvolvemento porque hai moitas dificultades". Así, censurou o que chamou "modelo rancio" de Feijoo, "que di que a crise arránxase paralizando e cunha estratexia anti-Vigo", citando proxectos como a nova depuradora, o cuarto hospital ou a Cidade do Mar. No mitin tamén estaban, ademais de Sánchez Presedo, a voceira dos socialistas no Senado, Carmela Silva, e o alcalde de Vigo, Abel Caballero.\nDe mañá, ademais, estivo a ministra de Medio Ambiente, Medio Rural e Mariño, a ourensá Elena Espinosa, n'A Coruña, onde lle pediu aos galegos que "voten, e voten socialista", porque "non se debe pensar que todos os dereitos están consolidados", e co fin de evitar que domine o Parlamento europeo "a dereita rancia e antiga".


Feijóo destaca as Medallas do Consello da Cultura Galega como a proba de que as galegas e os galegos somos un pobo e unha cultura que dan a man, que achegan, e sen medo ao futuro | GaliciaAberta - Secretaría Xeral da Emigración\nFeijóo destaca as Medallas do Consello da Cultura Galega como a proba de que as galegas e os galegos somos un pobo e unha cultura que dan a man, que achegan, e sen medo ao futuro\nO titular da Xunta presidiu este mediodía o acto de entrega das Medallas do Consello da Cultura Galega.\nDestaca a traxectoria de Pablo Figueroa Dorrego, cunha mención especial ao seu desempeño como director da EGAP. “Contamos cun servizo público eficiente, independente e implicado. Valores que encarna este galardoado”, asevera.\nSobre Ana Paula Laborinho, recorda que son moitos os logros acadados polo Instituto Camôes na etapa presidida pola premiada: desde a extensión da presenza do portugués, ata a súa introdución como lingua estranxeira en varios países.\nLembra que Paco Lores fixo da cultura galega algo universal e ao mesmo tempo próximo.\nTraslada tamén palabras de recoñecemento para o presidente do Consello da Cultura e para a institución pola folla de ruta para modernizar a xestión da cultura, así como pola promoción activa da lusofonía.\nResalta a Lei Paz Andrade como o instrumento que fai posible ese reencontro entre culturas que será historicamente definitivo.\nIncide en que a Estratexia da Cultura Galega 2021 quere poñer á disposición do país un traballo rigoroso e coral, no que está a ser crucial o diagnóstico feito polo Consello da Cultura Galega.\nReivindica o papel desta institución como un tesouro de coñecementos sobre o que somos, un lugar de encontro de sensibilidades e unha fonte inesgotable de iniciativas.\nO titular da Xunta presidiu este mediodía o acto de entrega das Medallas do Consello da Cultura Galega\nSantiago de Compostela, 23 de maio de 2018.\nO presidente da Xunta, Alberto Núñez Feijóo, referiuse hoxe aos galardoados coas Medallas do Consello da Cultura Galega como a proba de que as galegas e os galegos somos un pobo e unha cultura que dan a man, que achegan, agrupan e non teñen medo ao futuro. “Un pobo único e diverso, sen fracturas, que comparte unha cultura que non é de ninguén e que quere incorporarse ás grandes correntes culturais, tal e como é”, aseverou.\nDurante o acto, o responsable do Executivo autonómico destacou deste xeito a longa traxectoria de Pablo Figueroa Dorrego, cunha mención especial ao seu desempeño como director da EGAP. “Contamos cun servizo público eficiente, independente e implicado. Valores que encarna este galardoado”, dixo.\nEn relación a Ana Paula Laborinho, recordou que son moitos os logros acadados polo Instituto Camôes na etapa presidida pola premiada. Desde a extensión da presenza do portugués, ata a súa introdución como lingua estranxeira en varios países, ou o seu recoñecemento como lingua de acceso ao ensino superior.\n“E pertence a Francisco Lores Mascato a idea de que as entidades da emigración son de todos os galegos, españois e arxentinos, aínda que sexan persoas concretas as que as fan nacer e levan adiante”, resaltou, lembrando que Paco Lores fixo da cultura galega algo universal e ao mesmo tempo próximo.\nAo longo da súa intervención, o titular da Xunta tivo tamén palabras de recoñecemento para o presidente do Consello da Cultura, Ramón Villares, e para a institución pola folla de ruta para modernizar a xestión da cultura, así como pola promoción activa da lusofonía, como proba, por exemplo, a incorporación de Galicia á Comunidade dos Países de Lingua Portuguesa.\nNesta liña, lembrou que son moitas tamén as iniciativas que Galicia impulsa para conectarse cun territorio idiomático conformado por 250 millóns de persoas, destacando dun xeito especial a Lei Paz Andrade como o instrumento que fai posible ese reencontro entre culturas que será historicamente definitivo. “E o Plan da Cultura Galega atópase en pleno desenvolvemento”, engadiu, facendo fincapé en que a Estratexia da Cultura Galega 2021 quere poñer á disposición do país un traballo rigoroso e coral, no que está a ser crucial o diagnóstico feito polo Consello da Cultura Galega.\nNun momento histórico no que ás veces se confunde a lonxevidade dunha institución, ou mesmo dunha Constitución coa súa obsolescencia, Feijóo aseverou que este Consello da Cultura, creado polo Parlamento galego en 1983, refuta as teses dos que menosprezan o valor da experiencia e a tradición.\n“Acertaron os redactores do Estatuto, acertaron os presidentes que rexeron a vida desta institución e acertaron igualmente os gobernos que viron no Consello da Cultura unha fonte de coñecementos sobre o que somos, un lugar de encontro de sensibilidades e unha fonte inesgotable de iniciativas”, dixo, precisando que, xunto ás redes sociais de tipo virtual, cómpre situar redes comunitarias nas que a sociedade dialogue consigo mesma sen fragmentarse en parcelas incomunicadas.\n“Galicia incorpórase ás correntes globais sen esvaerse nelas. Protexe o seu sen erguer fronteiras que finalmente asfixiarían a nosa creatividade”, matizou, facendo fincapé en que esa capacidade de acollida da cultura galega logra que a súa xurisdición sexa inmensa. “A nosa divisa segue sendo o anosar de Álvaro Cunqueiro, e grazas a iso, a cultura do noso país non se fai máis cativa senón moito máis grande”, abundou, recordando que esa cordialidade coa que a revestimos, lonxe de significar debilidade, supón unha enorme fortaleza.


A CIG convoca concentración este sábado contra o peche do centro de sanidade marítima de Corcubión - CIG: Confederación Intersindical Galega\nA CIG ten convocada unha concentración para este sábado, 24 de outubro, ás 12:00 horas, diante do centro de sanidade marítima e Corcubión, en rexeitamento ao posíbel peche desta oficina tendo en conta que o ISM leva sen cubrir a vacante do médico titular dende o verán. Esta protesta, que se desenvolverá baixo o lema “Non ao peche do ISM. Atención médica xa!” e na que participarán representantes dos traballadores e traballadoras do mar, suporá o inicio dun calendario de mobilizacións que continuará até que se restableza o servizo.\nA CIG xa denunciou ante a Comisión Executiva Provincial do ISM e ante a Comisión Executiva do Consello Xeral que non se realizara a cobertura do médico do ISM de Corcubión. Ademais, a central mantivo varias reunións coa directora provincial do organismo para esixir que se cubrira a baixa do médico titular e a resposta foi a mesma: que se estaba a estudar a reestruturación da Sanidade Marítima e que había posibilidades de trasladar este servizo á Coruña e facer os recoñecementos médicos dende esta localidade.\nTraslados a 100 km e saturación do servizo\nA CIG advertiu que esta centralización do servizo afecta a máis de 1400 mariñeiras e mariñeiros que se verían prexudicados ao ter que desprazarse a máis de cen quilómetros para realizar os recoñecementos médicos, co conseguinte gasto de desprazamento, manutención e perda de días de mar. Pero, a súa vez, este cambio tamén provocaría unha saturación no servizo xa que as traballadoras e traballadores que atendía o centro de Sanidade Marítima de Corcubión (que cubre os concellos de Camariñas, Carnota, Laxe, Muxía, Corcubión, Malpica, Cee e Fisterra) terían que ser atendidos na Coruña.\n"Pasado un corto período de tempo, estamos a comprobar a través das queixas que nos chegan dos mariñeiros, que a maioría dos recoñecementos que xa foran prorrogados pola covid-19 rematan agora en outubro e o ISM non da cita até o ano 2021, conseguintemente moitos mariñeiros/as e mariscadores/as non poderán traballar, debido a que dito recoñecemento é unha condición necesaria para saír ao mar, xa que Capitanía non embarca a ningunha persoa que non pase esta revisión", explica o secretario comarcal da FGAMT-CIG, Manuel Camiño.\nA este respecto, a CIG denuncia tamén o deterioro da sanidade marítima a través da precarización das condicións laborais do seu persoal. Esta precarización está encamiñada a sementar o descontento no sector para favorecer a privatización dos recoñecementos médicos; "é dicir, transvasar diñeiro público as mans privadas e deteriorar aínda máis a sanidade pública".


Un sabio e un santo | Á marxe do tempo\nUn sabio e un santo\n14 de abril de 2017 a las 0:14\nA primeira vez que oín falar dun sabio, do que escoitara dicir que ensinaba no instituto de Ourense, imaxineino cun cucurucho bordado de estrelas na cabeza, lentes na punta do nariz e vara máxica na man. Escuso engadir que cando o tiven diante, xa convertido nun dos meus profesores de bacharelato, a decepción foi tan grande como non resultará difícil adiviñar. Ademais era pequeniño, falaba coma se tivese papas na boca e non se parecía precisamente a Demóstenes. Naturalmente, por sorte, as aparencias só eran un engano.\nDe santos vivos, o primeiro que coñecín foi a Pío XII, de quen os periódicos publicaron de maneira destacada a noticia de que vira a Cristo. Pero aquela historia non me impresionou demasiado, máis que nada porque eu xa daba por suposto que o Papa tiña que ser un santo, pero ademais porque, naqueles tempos, Roma e o Sumo Pontífice quedaban tan lonxe de min como San Pedro e o ceo.\nMoi distinto foi o día que me dixeron, cando eu tiña once anos, que ía coñecer un cura que era santo. Non recordo moi ben a imaxe exacta que se formou na miña mente antes de que se producise aquela marabilla, pero gardo na memoria a idea de que pensei que tiña que ser transparante. Por suposto, non o era, pero non me sentín decepcionado: pareceume unha boa persoa, que niso debe consisitir a santidade. Agora acabo de ler no periódico que aquel cura, don Luís Álvarez Pousa, morreu hai uns días ao caer polas escaleiras.\nEsta columna publicouse orixinalmente o 14 de abril de 1993.\nUn bolso de señora\nPulgas no trapecio


¿É realmente QUE mal traballar cun comerciante intermedio?\nCase todos queren traballar directamente coa fábrica, desde o xigante multinacional ata o pequeno comerciante, por un motivo común: cortar ao home medio. Converteuse nunha estratexia e argumento común para B2C para anunciar a súa vantaxe sobre os seus competidores de marca desde o seu inicio. Ser intermediario parece ser o último que quere admitir nunha relación comercial. Pero pensa neste: ¿Quere saltar Apple e mercar o mesmo "iPhone" de Foxconn (se fose posible)? Probabaly non. Por que? Apple non é só un medio? Que hai diferente?\nPola definición da teoría de "M2C" (fabricante para consumidor), todo entre un consumidor e unha fábrica é considerado intermediario e malo que só especulan coa posibilidade de venderte a un prezo máis elevado. Así que Apple parece encaixar ben nesta definición xa que eles non fabrices o iPhone con certeza. Pero Apple é obvio que non é máis que un intermediario. Innovan e comercializan o produto, invisten en tecnoloxía e así por diante. O custo implica que todos estes posiblemente (e moi probablemente) sexan incluso superiores ao material material tradicional + man de obra + gasto xeral. Apple engade un valor único para o iPhone que obtivo, que é moito máis que un pouco de metal e electrónicaplaca de circuítos c. A adición de valor é a clave para xustificar un "intermediario".\nSe imos á clásica teoría de mercadotecnia 4P, é moi claro que a 3ª P, a "posición" ou a canalización das vendas é parte do valor. Hai custos e valor para permitir que os clientes teñan coñecemento do existente e do valor do produto. Iso fan os rapaces de vendas. No noso negocio de comercio familiar, son contratados para pechar o negocio axustando o produto ás súas necesidades. ¿O tipo de vendas de fábrica é un intermediario? Non, probablemente ninguén o considerase. Non obstante, como vendedor recibe a súa comisión dun acordo que se toma do beneficio de ámbalas partes ou as dúas partes da empresa, ¿por que non o considera "innecesario"? Agradecerías o traballo duro dun tipo de vendas, o seu coñecemento co tema e o seu profesional para resolver un problema para ti e aceptas perfectamente que canto máis lle atenda, máis a súa empresa debería recompensalo polo seu excelente traballo.\nE a historia continúa. Agora o vendedor está moi ben que decidiu comezar o seu negocio e traballar como comerciante independente. Todo segue igual para o cliente, pero agora está a converterse nun verdadeiro intermediario. Xa non ten unha comisión do seu xefe. En vez diso, aproveitou a diferenza de prezos entre fábrica e cliente. Comezarás a sentirte incómodo, como cliente, aínda que ofreza o mesmo prezo para o mesmo produto e probablemente aínda mellor servizo? Deixo esta pregunta ao meu lector.\nSi, os intermediarios adoptan moitas formase non todos son prexudiciais. Back ao caso do meu preVious artigo, o vello xaponés realmente contribuíu ao éxito do proxecto. Entendeu profundamente a esixencia do cusomer final. Prestou os seus consellos, prestou atención a todos os pequenos detalles e promoveu a realización de ambas partes. Podemos sobrevivir sen el, por suposto. Non obstante, terlle no medio afórranos moita enerxía e risco. O mesmo se aplica ao cliente final, que tivo experiencia mínima traballando cun provedor de China. El demostrou o seu valor para nós e gañou o noso respecto, e por suposto tamén o beneficio.\nCal é o despegue da historia? Middleman é bo? Non, iso non é o que quero dicir. En lugar de cuestionar se o seu provedor é un intermediario ou non, cuestiona o seu valor. Que fai, como é recompensado, a súa habilidade e contribución, etcétera. Como profesional de abastecemento, podería vivir cun intermediario, pero asegúrese de que traballe o suficiente para gañar o seu lugar. Manter un bo intermediario é unha elección máis intelixente que ter un persoal de abastecemento incapaz de abastecer.


Servizos dispoñibles en Tui - Vivecamino\nServizos en Tui\nTui ©Panoramio / Antonio Alba\nA oficina de turismo de Tui atópase xunto á catedral, ao pé do camiño. No verán atenden de forma ininterrompida de 10 a 20 mentres que no inverno o horario é de martes a domingo de 10.00 a 13.99 e de 16.30 a 19.45 horas.\nTamén se pode contactar en turismo@concellodetui.org ou no teléfono ( 34) 677418405.As credenciais do Camiño pódense adquirir na Catedral de Tui e sélanse tanto alí como na oficina de turismo. Existe un centro de interpretación do camiño portugués a Santiago no antigo convento de Santo Domingo, que pecha os martes. O centro de saúde atende urxencias as 24 horas.\nServizos en Tui (4)


Rocódromo e tirolina para nenos/as de 4 a 12 anos. Axenda | Concello de Carballo\nInicio Carballo ao día Axenda Rocódromo e tirolina para nenos/as de 4 a...\nRocódromo e tirolina para nenos/as de 4 a 12 anos\nDo mércores 22 de decembro ata o xoves 30 de decembro do 2021 Praza do Concello e Parque Rego da Balsa Cultura\nEntre as actividades programadas pola Concellaría de Promoción Económica e Turismo para o Nadal recuperamos dúas instalacións de gran éxito entre o público infantil. Volven o rocódromo e a tirolina para que os nenos e nenas de 4 a 12 anos desfruten das vacacións xogando e facendo deporte ao aire libre.\nO rocódromo estará instalado na Praza do Concello e a tirolina, no Parque Rego da Balsa. En ámbolos dous casos, o horario de funcionamento será de 11.00 a 14.00 e de 16.00 a 18.30, agás o día 25, no que só abrirán pola mañá. O acceso estará permitido ata unha hora antes do peche, tanto pola mañá coma pola tarde.\nO rocódromo e a tirolina serán gratuítos, pero para acceder será preciso presentar un tiquet de compra en calquera establecemento comercial de Carballo con data posterior ao 20 de decembro.


ADEGA asegura que o plano viario Vigo Íntegra fomentará o despilfarro enerxético\nMércores, 06 Agosto 2008 01:14 VM\nADEGA esixirá unha revisión profunda do plano sectorial denominado "Vigo Íntegra”, plano viario integral para a área de Vigo que presentou a Dirección Xeral de Obras Públicas o pasado 17 de xullo. Se hai algunhas actuacións positivas, quer a construción de carrís bici ou de aparcamentos disuasorios na contorna de Vigo, ADEGA entende este Plano, que aposta pola construción de quilómetros de autovías, provocará un incremento das emisións de CO2, metais pesados e acústica, perda de biodiversidade, destrucción de acuíferos, risco de enchentes, alén dun maior gasto para os dos usuarios/as. Chama a atención tamén a ausencia total de investimentos no ferrocarril de proximidade.\nO Plano, recunca nun modelo insustentábel de comunicacións baseadas na utilización do vehículo particular, para o que se quere contruír viais de velocidade media-alta que, como sabemos, supoñen un maior gasto en combustíbel para a cidadanía. Deste xeito, o Plano “Vigo Íntegra” esquece as medidas propostas pola Unión Europea en canto á mellora da calidade do ambiente que obrigan aos estados membros favorecer a eficiencia enerxética, tamén na dotación das infraestruturas.\nÉ precisamente o modelo de transporte polo que aposta “Vigo Íntegra” a súa eiva principal, pois está baseado na utilización do vehículo particular e non contempla a mellora ou a simple dotación de transporte colectivo para a comunicación intermunicipal na área de Vigo. Deste xeito, o Plano non cumpre os acordos do Parlamento Europeo relativos á promoción doutros modos de transporte alternativos ao coche, máis eficientes e menos contaminantes.\nTamén as actuacións previstas suporán para algúns concellos a construción de barreiras artificiais e a perda de bosques e coberteira vexetal, coa conseguinte merma na retención de auga no subsolo e, por tanto, nas reservas de augas das traídas municipais. Esta fragmentación do territorio terá un impacto negativo sobre a paisaxe, a fauna e a flora como é o caso do Monte Aloia ou a serra do Galiñeiro, espazo para o que habería que reivindicar o estatuto de parque natural.\nO efecto barreira das infraestruturas poden rovocar tamén o incremento das inundacións en períodos de chuvia intensa, algo moi posíbel se temos en conta a experiencia acumulada nos últimos invernos.\nADEGA vai esixir unha revisión profunda do Plano “Vigo Íntegra” encamiñada a suprimir as actuacións máis lesivas e innecesarias, propoñendo como alternativa a promoción do transporte colectivo e do tren de proximidade, elemento central para calqueira plano que pretenda comunicar unha área metropolitana, e máis a área de Vigo.


Prepárate para a ponte das Letras máis espectacular!\nFestiletras, tirolina xigante, Mercado Pondaliano, Aberto de Billa e Torneo Praia do Osmo converten o noso concello no máis dinámico de Galicia\nEn ningún outro lugar de Galicia se celebra con tanto entusiasmo a festa das Letras Galegas coma no noso concello. Empezando polas Festiletras, que comezaron a burbullar fai 36 anos e hoxe teñen convertido a Aldea do Couto no gran fervedoiro cultural de Galicia.\nA festa que celebramos arredor do Día das Letras Galegas continúa medrando e innovando con propostas coma Festicencia, a primeira feira científica nun ámbito rural. Personalidades do mundo da ciencia, pero tamén da música, do teatro e, por suposto, das letras, pasarán durante cinco días pola Fundación Eduardo Pondal e a Casa dos Veciños do Couto, centros neurálxicos da celebración, que arranca hoxe coa entrega dos premios Bos e Xenerosos á escritora Marilar Aleixandre, o humorista gráfico Xaquín Marín, o actor e director Quico Cadaval e a cantante María Xosé Silvar “Sés”. E a partir de mañá desenvolveranse diferentes xornadas: o Día da Internet, Aldeas Literarias, Festiciencia e Música e a Artesanía serán os grandes bloques temáticos.\nPero ademais das Festiletras, o concello de Ponteceso vai ser referencia durante a ponte das Letras por moitas outras propostas para todos os gustos e para toda a familia que mesturan deporte, ocio, comercio e hostalaría.\nEn colaboración co Concello, a Asociación de Empresarios celebra do 17 ao 20 o Mercado Pondaliano, que arrancará mañá ás 11.30 horas da man da regueifeira Lupe Blanco e que durante catro días ofrecerá un mercado artesán na Praza do Recheo, unha ruta de pinchos, descontos nos establecementos participantes e actividades para grandes e pequenos.\nSen dúbida a actividade estrela será a tirolina xigante que estará instalada xunto ao río Anllóns desde o 16 ata o 27 de maio. Unha tirolina de 130 metros de lonxitude que sen dúbida se converterá nun dos grandes reclamos da ponte das Letras.\nSe falamos de actividades con atractivo non podemos esquecer o I Torneo Internacional Praia de Osmo, un evento único que terá lugar os días 18 e 19 e que reunirá aos 8 mellores xogadores do fútbol praia mundial ao areal do Osmo (Corme). Esta iniciativa de Amarelle Sport Group, a Asociación Deportiva Vidú e o Concello de Ponteceso, coa colaboración coa Real Federación Galega de Fútbol, traerá ata Corme a Bruno Xavier (Brasil), Ozu Moreira (Xapón), Noel Ott (Suíza), Llorenç Gómez (España), Madjer (Portugal) ou Belchior (Portugal) e outros cracks do fútbol praia mundial.\nPero ademais destes homes de prestixio, todos aqueles que vos acerquedes ata a Praia do Osmo teredes a oportunidade de ver xogar xuntos aos dous mellores xogadores da historia como son o pontecesán Ramiro Amarelle e o brasileiro Benjamín Pereira ante un combinado da AD Vidú. Aínda que isto non é todo, xa que as mellores xogadoras galegas de fútbol praia, algunhas delas internacionais con España, tamén xogarán no areal cormelán na tarde do venres.\nE para pechar unha ponte redonda, o domingo 20 teremos no Museo Melga de Ponteceso o VI Aberto de Billa.\nPero se aínda así quedades con ganas de máis, agardámosvos os días 26 e 27 nas festas de Tella coa actuacións das orquestras El Combo Dominicano e Compostela.\nSen dubida, maio é un dos meses grandes de Ponteceso! Desfrutádeo!


Ourense en Común leva ao pleno a inseguridade viaria na Avda. de Portugal | Ourense en Común leva ao pleno a inseguridade viaria na Avda. de Portugal – Ourense en Comun\nOurense en Común leva ao pleno a inseguridade viaria na Avda. de Portugal\n3 Abril, 2018 Por prensa\n• O tramo entre as rúas Carriarico e Irmáns Xesta acusa especialmente excesos de velocidade, mala visibilidade nos pasos de peóns e unha deficiente iluminación.\n• Logo de tres anos sen políticas de mobilidade, o edil responsable manifesta estar “sen ganas” para acometer as súas responsabilidades.\n• Ourense rexistra dende 2004 unha media anual duns 70 atropelos, algúns con morte do peón.\n• A moción xurde da visita de OUeC ao Couto coa iniciativa “A Voz do Barrio”, coa que están a recoller as inquedanzas da veciñanza da cidade.\nLogo de visitar o pasado 10 de marzo o barrio do Couto coa iniciativa “A voz do barrio” coa que Ourense en Común está percorrendo a cidade, o grupo defenderá no pleno de abril unha moción na que trasladan as inquedanzas da veciñanza desta área da cidade, referidas á inseguridade viaria na Avenida de Portugal.\nNa moción, abórdanse as deficiencias na avenida, que especialmente no treito entre as rúas Carriarico e Irmáns Xesta acusa serias carencias de iluminación e visibilidade, que engadidas á falta de reguladores de velocidade, xeneran un “flagrante risco para os peóns”.\nA crecente preocupación entre as veciñas polo tráfico no Concello de Ourense, e a desidia do concelleiro delegado na materia, Carlos Campos, que recentemente declaraba sentirse “sen ganas” para afrontar as súas responsabilidades, retratan unha realidade que o goberno “non ten ganas de afrontar”, “perpetuando e agravando” o serio problema estructural na mobilidade que OUeC vén denunciando desde que chegou ao consistorio.\nPaz\t4 Abril, 2018 at 1:59 p.m.\nOs que ali vivimos sufrimos dia tras dia , ademais do que eiqui se menciona , o mal estado da beirarrua e suciedade , xa que o barrendeiro por ali eu persoalmente , nunca o vexo . Tamén os escrementos de mascotas , cada día , cada día , se se pon algo de empeño eu creo que os donos serian facilmente controlables , xa que sempre ven sendo no mesmo sitio . A rúa carriarico .. máis do mesmo , un escandalo , e xa apribeito tamén pa queixarme do estado da zona das burgas , eso e vergoñento . Coñezo do que falo xa que cada día percorro a zona . Fagan algo , os que chegan pa visitalas burgas deben de ir encandalizados , sucia , charcos que perecen mares …..bergonzoso ….etc, etc , etc.


24-O, 'Begoñísima': "Seguimos lembrando e querendo (tanto) a Begoña Caamaño" - CULTURA - Sermos Galiza - Diario de intereses galegos\n24 de outubro, 'Begoñísima': "Porque seguimos lembrando e querendo (tanto) a Begoña Caamaño"\nA.V. 22 outubro 2015 16:17 h.\nDous actos en Compostela este sábado centrarán a celebración á escritora e feminista galega congregando a máis de trinta profesionais da música, literatura, artes escénicas, creación videografíca e comunicación\nDeixounos vai para un ano, cando decidiu partir coa mesma decisión e valentía coa que decidiu vivir. E este sábado, 24 de outubro, Compostela vai acoller unha xornada de lembranza e recoñecemento á súa veciña nada no Calvario (Vigo). Baixo o lema "Begoñísima", decorrerán unha serie de actos: unha mesa redonda sobre “sororidade” na Fundación Granell e un acto no Teatro Principal que congregará máis de trinta profesionais da música, literatura, artes escénicas, creación videográfica e comunicación.\n“A sororidade é unha arma de empoderamento que só pode facernos máis libres” (Begoña Caamaño)\nA Fundación Eugenio Granell acollerá a mesa sobre a sororidade e a relevancia deste concepto na articulación actual dos feminismos, coa participación das feministas: Antía Pérez Caramés, Ana Sánchez Bello, Carmen Castro Garcia e Lola Ferreiro Díaz. Será a partires das 17:30 horas. Un encontro arredor dun dos elementos centrais na obra de Begoña Caamaño, “a sororidade” como empoderamento na procura dun mundo máis libre e máis xusto para as mulleres e formular ao tempo os perfís que a sororidade toma nas praxes actuais do feminismo.\nPor volta de 30 profesionais da música, literatura, artes escénicas, creación videográfica e comunicación participarán no acto arredor de Begoña Caamaño que decorrerá no Teatro Principal de Compostela a partires das 20:30 horas. Uxía, Mercedes Peón, Alba María, Habelas Hainas e De Vacas porán a musica a un acto no que se proxectará a creación videográfica das Candongas do Quirombo, e as intervencións de Aldaolado, as escritoras María Xosé Queizán e Carmen Panero e a actriz Mónica Caamaño. Ademais contará coa participación de compañeiras e amigas da escritora, a produción de Concha de la Fuente e a colaboración de Elena Ferro.\nAsemade serán presentados dous libros arredor da súa obra , O libro das Amigas, con deseño de Uqui Permui e ilustracións de Montse Amigo, no que 22 mulleres lembran á autora e Circes e Morganas. Homenaxe das escritoras a Begoña Caamaño, promovido pola Plataforma A Sega, con textos de 25 escritoras.


Abren os roteiros teatralizados de Lalín no Camiño do Inverno\nEscolares da capital dezana poñen en marcha o proxecto amparado no programa O Teu Xacobeo // Tras os CEIP, hoxe tócalle o turno aos institutos e mañá xoves á asociación Aspadeza // A fin de semana é para o público en xeral\nCon dúas andainas teatralizadas protagonizadas polo alumnado dos centros educativos de Infantil e Primaria da capital do Deza estreouse este luns o proxecto Lalín, cruce de Camiños, que conta co apoio do programa O teu Xacobeo, posta en marchapola Xunta de Galicia.\nAsí, dentro do programa de roteiros teatralizados polas dúas rutas xacobeas que discorren polo municipio pontevedrés, o luns tiveron lugar as dúas primeiras andainas polo Camiño de Inverno dirixidos aos centros educativos. Concretamente foi a quenda do colexio Manuel Rivero e Vicente Arias de la Maza, da parroquia de Vilatuxe.\nOnte martes, 22 de outubro, o turno foi para o CEIP Varela Buxán da parroquia de Cercio e ás 11.45 horas para o CEIP Xesús Golmar. Xa hoxe mércores ás 9.30 fará o seu roteiro o colexio Xoaquín Loriga e ás 11.45 horas o Sagrado Corazón.\nFinalmente, o venres 25 ás 9.30 horas será o alumnado dos IES Laxeiro e Ramón Mª Aller os que percorran o tramo da ruta. O xoves 24 desenvolverase outra ruta teatralizada polo Camiño de Inverno dirixido á asociación Aspadeza ás 11.00 horas e a fin de semana terán lugar sendos roteiros dirixidos ao público en xeral, un pola mesma ruta e outro pola Vía da Prata.\nPara tomar parte en calquera destes dous roteiros da fin de semana, desde o Concello informan de que é necesaria inscrición previa chamando ao 604062506 ou enviando un correo electrónico a concellodelalinxacobeo21@gmail.com.\nO domingo, tras completar a ruta pola Vía da Prata, terá lugar a partir das 13.00 horas un concerto do Grupo Mayalde nunha carpa que estará instalada na Praza da Igrexa. Tamén haberá un espazo gastronómico con degustación de produtos no mesmo lugar. Ademais crearase unha audioguía baseada no roteiro teatralizado sobre o Camiño de Inverno, que recollerá a información empregada para elaborar o guión das dúas rutas.\nSegún explican os seus promotores, con este proxecto Lalín, cruce de Camiños trátase de potenciar o Camiño de Inverno e a Vía da Prata ao seu paso polo municipio dezano a través dun conxunto amplo de actividades, dirixidas ao público, tanto escolar como xeral, coas que se lle achega a riqueza do patrimonio natural, cultural e inmaterial do Camiño.\nLAXEIRO As actividades programadas ao abeiro desta iniciativa rescatan a figura de Laxeiro peregrino nunha ruta teatralizada que se celebrará ata o venres, 25, para escolares; e o sábado, 26 de outubro, para o público xeral. É un percorrido duns dous quilómetros dentro do itinerario do Camiño de Inverno baixo o título Laxeiro peregrino na Romea, e que discorre pola ruta que facía o artista cada vez que visitaba Lalín.\nSegundo explicou no seu día o secretario xeral de Política Lingüística, Valentín García, a iniciativa consegue "xuntar o Camiño de Santiago, Laxeiro, como pintor universal, e Novoneyra. Laxeiro porque vive e nace ao pé do Camiño e Novoneyra porque é o gran cantor dos camiños de Santiago, incluído o de Inverno".


Un adeus a Domingos Merino\nA Coruña: Un adeus a Domingos Merino\nO poema de Curros soou na emotiva despedida ao ex-alcalde\nÚltimo adiós a Domingos Merino\nA Coruña / la Voz 03/02/2018 12:01 h\n«Como ti vas pra lonxe / i eu vou pra vello, / un adeus, Mariquiña, / mandarche quero, / que a morte é o diaño / i anda rondando as tellas / do meu tellado». A peza de Curros, con música de Castro Chané, soou onte no salón de plenos do Concello, cantada por Ricardo Seixo, para despedir a Domingos Merino. Durante as sete horas que estivo o cadaleito en María Pita foron moitas as persoas que pasaron pola capela ardente. Notábase, como dicía Ana Pontón, «a tristura de toda a familia nacionalista pola perda dun dos bos e xenerosos».\nForon moitos os políticos, de tódolos partidos, sindicalistas, xentes da cultura, das entidades sociais e veciños os que se achegaron a despedir a un home que «nos deixa unha biografía chea de momentos de dignidade», apuntaba Pontón.\nMinutos antes das catro da tarde, o persoal de protocolo traballaba arreo para situar a todos os que abarrotaban o salón de plenos. Á hora en punto empezou a soar a canción de Michael Bolton Como se supón que vou vivir sen ti, seguida da interpretación da Marcha do Antigo Reino de Galicia. Sabela Vázquez Fandiño, amiga do finado, abriu as intervencións dicindo que «unha persoa así nunca se vai de todo».\nXesús Veiga, compañeiro de Merino no Parlamento galego, lembrou a súa «xenerosidade, humildade e capacidade para compartir o traballo en grupo». E Lourenzo Fernández Prieto confesou que «non sabemos despedir aos finados laicamente, civilmente». O alcalde, Xulio Ferreiro, rematou, moi emocionado, as súas palabras dicindo: «Que a terra che sexa leve, alcalde».\nAs bágoas asomaban a moitos ollos, sobre todo aos de Jorge, o cónxuxe de Domingos, cando acabou a cantiga de Curros e deu paso ao himno galego que rematou cun longo aplauso.\nO cadaleito baixou a ombreiros de policías locais pola escaleira de honra, cuberta de coroas con lemas como «Domingos Merino, seguimos a túa loita».\nAna Pontón Literatura Parlamento de Galicia Xulio Ferreiro Nacionalismo


Boletín Informativo das 09:00 horas do día 16/09/16 | Axega\nA AXEGA levará auga a Entrimo\nA Axencia Galega de Emerxencias (AXEGA) levará hoxe unha cisterna con auga limpa a Entrimo. Ao igual que nas Neves, na provincia de Pontevedra, as choivas dos últimos días arrastraron cinza dos montes queimados e alteraron a composición da auga. Por iso, as autoridades locais procederon a pechar a captación.\nEn Entrimo (Ourense), son dous os núcleos de poboación os que acusan maior falta de subministración, Olellas e Terrachá. Ata alí chegará unha cisterna da AXEGA con auga limpa que, en todo caso, deberán tratar para poder, finalmente, abastecer á poboación.\nCatro persoas feridas en accidentes no Porriño e Oroso\nCatro persoas resultaron feridas nas últimas horas en Galicia en sinistros de tráfico. Hai pouco máis dunha hora, no Porriño, unha persoa foi evacuada logo do que o vehículo no que circulaba sufrise unha saída de vía. Foi na A-55, en dirección Portugal, á altura da saída do Porriño.\nO 112 Galicia recibía o aviso dunha persoa particular instantes antes das 8:00 horas desta mañá. Dende o Centro de Atención ás Emerxencias alertouse a Urxencias Médicas e aos Bombeiros do Baixo Miño. Tamén se informou a Protección Civil e á Garda Civil de Tráfico.\nDas tres persoas que viaxaban no vehículo sinistrado, soamente unha precisou ser trasladada en ambulancia a un centro sanitario.\nEntre tanto, en Oroso, tres persoas resultaron feridas nunha colisión entre dous vehículos. O sinistro rexistrouse na N-550, preto da intersección da estrada que vai a Trazo.\nUnha persoa particular chamaba ao 112 Galicia minutos antes das 21:00 horas de onte. Solicitaba para as persoas feridas asistencia sanitaria. Os profesionais do Centro de Atención ás Emerxencias alertaron a Urxencias Médicas. O accidente tamén foi posto en coñecemento dos Bombeiros de Ordes, de Protección Civil e da Garda Civil de Tráfico.\nIncendio no instituto de Arzúa\nUn incendio declarado a pasada tarde no IES de Arzúa afectou á sala dos cadros eléctricos. O lume calcinou por completo a estancia. Todo o complexo viuse afectado polo fume. Así e todo, ninguén resultou ferido.\nUnha persoa particular contactou co 112 Galicia ás 20:00 horas da pasada tarde alertando do incendio. Dende o Centro de Atención ás Emerxencias do 112 informouse aos Bombeiros de Arzúa. A situación tamén foi posta en coñecemento de Protección Civil e da Garda Civil.\nOs Bombeiros conseguiron extinguir o lume contra ás 21:30 horas. Durante esta xornada as forzas da orde encargaranse de investigar as causas polas que se orixinou o incendio.\nGalpón en Campo Lameiro\nNas últimas horas tamén se declaraba un incendio nun galpón de Campo Lameiro. En concreto, os feitos aconteceron no lugar de Marañó, na parroquia do Campo.\nNa estancia había herba seca, unha máquina agrícola e un turismo. Os seus donos deron salvado o coche, aínda que o lume acaboulle afectando a un lateral. O galpón e resto de pertenzas arderon por completo.\nUnha persoa particular chamaba ao 112 Galicia ás 3:45 horas desta mañá para dar conta dos feitos. O persoal do CAE 112 alertou aos Bombeiros do Salnés e ao GES da Estrada. Tamén se informou a Protección Civil e á Garda Civil, así como aos Bombeiros de Pontevedra. Finalmente, os efectivos do GES deron sufocado o incendio.


O Rosal edita recomendacións para abordar o 'sexting' unha práctica en aumento durante o confinamento - Comarcas na Rede\nHomeBaixo MiñoO RosalO Rosal edita recomendacións para abordar o 'sexting' unha práctica en aumento...\nO Concello achega ás familias unha serie de pautas para xestionar este tema cos rapaces e rapazas e unha serie de precaucións a tomar\nPor este motivo, o Concello do Rosal quere achegar ás familias unha serie de recomendacións para abordar este tema cos rapaces e rapazas, así como unha serie de pautas e precaucións para xestionalo do mellor xeito.\nOs expertos recomendan unha comunicación aberta e sen tabús para poder falar este tema cos fillos e fillas dun modo positivo e construtivo, tratando de sacar o tema sen que resulte invasivo ou incómodo, e que pareza o máis natural posible: a través dunha serie, dun libro, dunha noticia… É importante falar con eles e elas do concepto de privacidade e explicarlles que o contido que se sobe ás redes sociais deixa de estar baixo o seu control, xa que se comparte moi facilmente.\nProhibir a determinadas idades pode ser un erro, por iso é mellor recomendar en positivo: explicarlles que é mellor non enviar fotos de contido sexual a ninguén pero que, se o fan, procuren que non saia a súa cara nin nada que poida identificalas ou identificalos para evitar riscos de ser recoñecidos no caso de que esa imaxe poida viralizarse. Débese lembrar que a confianza é moi importante e que non se fíen de persoas que coñecen dende hai pouco.\nÉ importante lembrarlles tamén que todas as persoas son libres de enviar e recibir contido íntimo e privado, pero redifundilo é un delito grave. Ninguén merece que se viole a súa intimidade, polo que os rapaces e rapazas deben ter claro que se lles reenvían material sen consentimento doutra persoa non poden ser parte da cadea que viraliza este contido, senón que debe borrar a imaxe ou o vídeo e empatizar coa situación imaxinando como se sentirían se fosen els ou elas.


Conversa:Prekmurio - Wikipedia, a enciclopedia libre\nNo de alemán fai falta confirmalo, palabra a palabra, que algunha ten, pero debido ás datas e a súa antigüidade é máis probable que a maioría das palabras incluídas da familia xermánica non sexan do alemán, se non que de dialectos máis antigos. Eu apuntaría a que dialectos do alemán superior, cousas como as que falaban os antigos suevos, xa que é unha zona onde residiron marcomanos, cuados, longobardos, visigodos etc.\nRecoméndoche que leas o meu artigo de Suabia en galego.\nE de paso podes pasar polo artigo zuriqués porque deixaches un espazo entre a paréntese e a zeta de züritüütsch. Ademais deixases o resto en cursiva, o que despois corrixiu Xoacas. Poderías tamén facer o favor de reestablecer o texto borrado e compaxinalo.\nNon fagas nos artigos alleos o que non queiras que lle fagan aos teus, sobre todo se es a persoa que sabe menos ao respecto. --IP\nImos por partes, se tes interese en discutir o artigo non hai problema, pero se é unha rabieta infantil por modificar un artigo non contes que che faga o xogo. Primeiro eu as fontes que teño falan do alemán, non mencionan ningún dialecto específico e eu non vou inventar ao meu gusto, segundo basicamente as palabras de orixe latina presentes no prekmuro son préstamos procedentes das linguas romances que penetraron a través do alemán. O resto é especulación, se me forneces con bibliografía que dea creto ás túas teorías para incorporalo ao texto agradeceríacho.--Kamakic 14:05, 9 de xuño de 2010 (UTC)\nMovín o artigo dende unha subpáxina de usuario, alí estivo uns sete anos. Para cumprir a licenza que toda páxina da wikipedia ten indiquei o autor no resume, polo que ao ser un artigo de enciclopedia non hai nada nas normas que impida pasala ao espazo principal, aínda que o autor optara (non sei ben a razón) por deixala no seu espazo.--HacheDous=0 (conversa) 8 de setembro de 2017 ás 21:43 (UTC)\nTraído desde "https://gl.wikipedia.org/w/index.php?title=Conversa:Prekmurio&oldid=4586379"\nA última edición desta páxina foi o 16 de decembro de 2017 ás 18:32.


Pontevedra volve a pagar 25.000 euros polo aluguer duns terreos sen uso\nO remate do 2017 xera outro pago á Comunidade de Montes de A Canicouva polo aluguer dos terreos nos que se ía instalar a planta de compostaxe,\nOs populares lamentan que Lores este a tirar cos cartos dos pontevedreses xa que non existe nin tan sequera proxecto para a planta de compostaxe.\nComposteiros Comunitarios en Campolongo e Monteporreiro. Dous meses despois o BNG de Lores segue sen informar sobre o número de unidades que instalará en cada barrio e tampouco determina a súa localización.\nPontevedra 2, xaneiro, 2018.- “Pontevedra volve a pagar 25.000 euros polo aluguer duns terreos aos que non se lle está a dar ningún uso”, así o denunciou este martes o portavoz dos populares no Concello de Pontevedra, Jacobo Moreira.\nO remate do ano 2017 xera outros 25.000 euros de gasto para o Concello de Pontevedra co fin de pagar á Comunidade de Montes de A Canicouva o aluguer dos terreos nos que se ía instalar a planta de compostaxe, todo isto, a pesar de que ata o momento non existe nin tan sequera proxecto para dita instalación.\nDeste xeito, se suma xa un total de 50.000 euros, correspondentes ás dúas anualidades do 2016 e do 2017, respectivamente. “Lores e o seu Goberno están a tirar cos cartos dos veciños de Pontevedra”, lamentou o edil popular, que lle parece un “despropósito” que “o Goberno do BNG continúe pagando este aluguer sen ter determinado que se vai facer neses terreos, e que pola contra se negue a cumprir as demandas que lles solicitan os propios veciños, como por exemplo a reforma da rúa Lepanto ou a do Campo da Torre”. “Esta é a política de Lores: empregar os cartos dos veciños de Pontevedra en proxectos que non existen, mentres desoe as prioridades reais dos pontevedreses”, engadiu Jacobo Moreira.\nComposteiros Comunitarios en Monteporreiro e Campolongo.\nDende a formación popular volven a solicitar información ao Goberno de Lores sobre o lugar e o número de composteiros comunitarios que van a instalar no barrio de Monteporreiro e tamén no barrio de Campolongo. Neste sentido, lembran que xa pasaron dous meses dende que lle pediron esta información ao Goberno local e que polo momento non houbo un pronunciamento firme ao respecto. “Continúa a incerteza tanto para os veciños de Monteporreiro como para os de Campolongo”, apuntou Jacobo Moreira, “esperemos que Lores lle solicitase ao novo ano máis coordinación e mellor xestión para o seu Goberno, tras comprobar a parálise que vén sufrindo Pontevedra dende hai moitos meses”, sentenciou o portavoz dos populares.


ASOCIACIÓN GALEGA DE AMIZADE CON ISRAEL: Visitas guiadas á xudaría de Monforte de Lemos\nVisitas guiadas á xudaría de Monforte de Lemos\nMonforte de Lemos pertence, xunto con outras 23 poboacións de España, á Asociación “Red de Juderías de España - Caminos de Sefarad”. A inclusión da cidade na citada asociación representa un recoñecemento ao seu rico pasado medieval e en particular á forte pegada hebrea no mesmo. O concello de Monforte de Lemos considera moi importante o feito de pertencer a esta asociación polas posibilidades que permite de divulgación do patrimonio histórico e artístico da cidade.\nCo contexto sinalado relaciónanse unha serie de actividades que se desenvolven anualmente destacando, ao igual que noutras poboacións pertencentes á “Red de Juderías de España - Caminos de Sefarad”, as relacionadas coa Xornada Europea da Cultura Xudía que o domingo 14 de setembro celebra en toda Europa a súa XV edición dedicada ás “Mulleres no xudaísmo”.\nEstán programadas para esta Xornada tres visitas comentadas á zona xudía de Monforte, con saída dende a Oficina Municipal de Turismo, na rúa Comercio 6, ás 11:30, 17:30 e 19:00 h. As visitas correrán a cargo do historiador monfortino Felipe Aira, sendo estas gratuítas e cunha duración de hora e media.\nA Xornada Europea da Cultura Xudíaterá que terá lugar simultaneamente en máis de 25 países de toda Europa son unhas xornadas de portas abertas con actividades para todos os gustos e idades: visitas guiadas a barrios xudeus, museos, centros de interpretación e sinagogas, conferencias, exposicións, concertos, obradoiros, etc. un amplo abano de manifestacións cun obxectivo común: achegar a herdanza cultural da tradición xudía en Europa a todos os cidadáns.\nA Xornada está organizada a nivel europeo pola AEPJ “Asociación Europea para la Preservación del Patrimonio Judío” co apoio do “Consejo de Europa e do Instituto Europeo de Itinerarios Culturales”. Cada país conta cunha coordinación propia, que no caso de España recae na “Red de Juderías de España - Caminos de Sefarad”.\nPublicado por AGAI ás 17:42


I Concurso de Rondallas Concello do Porriño - O Porriño é cultura\nI Concurso de Rondallas Concello do Porriño\n| Martes 1 de xaneiro. 2019\n| Ás 18:00 h. (Apertura de portas ás 17:00 h.)\n| Pavillón Municipal dos Deportes » ver mapa\nO tradicional certame de Rondallas que Porriño celebra cada día 1 de xaneiro adquiriu este ano rango competitivo. Así, a Concellería de Festexos publicou xa as bases que rexen o concurso, para o cal se abriu xa (ata o día 14) o prazo de inscrición no rexistro xeral do Concello.\nEstablécense tres premios, un primeiro de 1.500 euros, un segundo de 1.000 e un terceiro de 500. Así como tamén se fixaron uns requisitos para cumprir, como é o número de compoñentes de cada agrupación, que deberá estar entre 40 e 120; a limitación da participación a un máximo de dez rondallas ou a non interpretación de himnos oficiais de estados ou comunidades autónomas.\nPrevio ao comezo do concurso, e se o tempo permíteo, as agrupacións realizarán un pasacalles. Unha vez no pavillón, terán 12 minutos cada unha para realizar as interpretacións que estimen oportunas. O xurado valorará desde os instrumentos e a vestimenta empregados, ata o repertorio elixido, a evolución e coreografía en pista e o número de integrantes.\nOrden de participación das agrupacións no\nTras o sorteo celebrado na xuntanza que tivo lugar o pasado dezasete de decembro do presente, no Salón de Plenos do Concello do Porriño, e a que foron convidadas todalas agruapcións inscritas, establéceuse que a orde de actuación das rondallas participantes no ‘I Concurso de Rondallas do Concello do Porriño’ sexa a seguinte:\nRondalla de Beade\nRondalla de Bembrive\nRondalla Club Santiaguiño de Guizán\nRondalla Centro Cultural de Torroso\nRondalla Círculo Santa Eulalia de Mos\nRondalla Mosteiro (Tui)\nRondalla Asociación de Veciños Galiñeiro (Vincios)\nRondalla Santiago de Parada (Nigrán)\nAsociación Cultural Musical Rondalla de Pontellas\nRondalla da Asociación Recreativa Santa Eulalia de Atios\nRondalla do CSCR Beade\nA Rondalla do C.S.C.R. de Beade nace con a vocación de cubrir o vacío existente dentro do Centro cultural de Beade, na manifestación máis popular dá música, máis achegada a nosas rúas, propia da etapa de “Nadal” e con o obxectivo que o seu Nome indica: cubrir as “rondas típicas de anuncio da chegada do nadal”.\nNace precisamente nas festas de nadal de 1996, cunha formación de 89 compoñentes e D. Hermitos Posada Comesaña actuando coma Director, levando as labores de Capitán, D. Aurelio Costas Guiadanes e complementados coma profesor de abandeirados D. Marcelino Barreiro.\nDende a súa fundación, ten participado en varios certames como nós do Concello de Vigo( cada primeiro de xaneiro), Concello de Mos ,Concello de Gondomar, de Redondela, dás Neves etc. Na súa traxectoria, ten conseguido diversos premios, no Certamen de Rondallas antedito do Concello de Vigo: Premios ós abandeirados nas edicións de 1997 (primeiro ano en participar), 2004, 2005, 2006, 2008, 2009, 2011; Primeiro Premio a toda a Agrupación musical, nos anos 2004, 2005, 2008; segundo premio 2007, 2009 e o terceiro, nas edicións de 2003, 2006, 2011. Estes premios veñen derivados do bo facer, tanto desde a instrumentación empregada é moi variada e particular, propia deste tipo de formacións, citando entre outros a: cristos, pandeiretas, castañolas, charrascos, bombos, caixas, maracas, botellas de anís, cunchas, gaitas, paos de ferrinchas, ata ós de trompetas, saxos, tubas, bombardinos, trombóns, etc. resaltando que o máis peculiar de todo isto, é que moitos destes instrumentos, están feitos artesanalmente polos propios compoñentes da Rondalla do Centro.\nActualmente, forman a Rondalla preto de sesenta e sete persoas, entre os cinco e os setenta anos. A directora e Eva Ma Abalde Iglesias e a capitana é Leticia Prado González. Os capitáns de abandeirados son Noelia Garcia Caride e Santiago Garrido Abalde.\nRondalla da Sociedade Cultural, Recreativa e Deportiva Helios de Bembrive\nA Rondalla Helios de Bembrive, unha das mais antigas da Provincia xa que conta con case un século de lonxevidade.\nA finalidade da Rondalla é animar a tódolos vigueses polas festas do Nadal e tamén invitalos a participar en dita actividade.\nÉ salientable comentar que a Rondalla preocúpase de recuperar as tradicións dos nosos devanceiros e desta maneira amosarlles a toda a cidadanía cos seus pasacalles e as súas interpretacións polas rúas da cidade; un traballo que dende o mes de setembro todos os seus compoñentes (directores, rondalleiros e abandeirados) dedicaron con moita ilusión. Tamén é unha das mais laureadas, xa que conta cun gran número de premios obtidos o longo da súa historia en diferentes competicións e incluso foi invitada o Certame do “Festival Internacional de Ortigueira”. Alcanzou moitos premios dende 1986 ata o día de hoxe.\nDende 1997 ata a actualidade a Rondalla Helios estivo nos Concursos máis destacados da cidade e da provincia nas 3 primeiras posicións, menos nos anos 2011 e 2017 que non se presentou a ningún concurso.\nDirector: Manuel Ferreira\nCapitán: Joaquín Rodríguez\nCapitán de abanderados: Carlos Campo\nComponentes Rondalla: 70\nRondalla de caractar familiar pola que xa pasaron unhas cantas xeracións co fin de que non se perda a tradición. Agrupación que xa conta cunha considerable traxectoria. Este é o seu 4 ano en activo despois dun parón de 15 anos.\nDirector: Iván Rey Grandal\nCapitán: Juan Bande Rodríguez\nCapitana de abanderados: María Rey Grandal\nComponentes Rondalla: 113\nA Rondalla do Centro Cultural de Torroso, acompañounos nas nosas festas de Nadal dende o ano 1970 ata o 2000. Éste e o segundo ano que volve con forza e moita ilusión.\nEstá formada por veciños de Torroso, do Concello de Mos, alumnos da escola de Música e do Conservatorio. Todos eles forman unha gran agrupación de 113 compoñentes e 7 abanderados, e actuarán baixo a batuta de Iván Rey Grandal.\nComenza no ano 1982 para achegar o Nadal a cada barrio da parroquia de Mos; dende o ano 1997 participa na Cabalgata do Concello de Mos, nos certames e concursos de rondallas de Gondomar, O Porriño, Redondela e Vigo. Dende o 15 de xuño de 2014 ten no seu poder a medalla ó mérito cultural do Concello de Mos.\nSó utiliza gaita e percusión tradicional galega, ademais de acordeón, pandeiretas, cunchas, castañolas, charrascas e cruces de madeira; o repertorio basease na música tradicional galega con arranxos propios da rondalla; na súa uniformidade destaca o uso de chalecos de cor granate.\nRondalla “O Mosteiro” (Tui)\nDirectora: Silvia Posada Carrera\nCapitana: Alexandra Comesaña Rial\nCapitán abanderados: Adrián Comesaña Rial\nComponentes Rondalla: 66 rondallistas + 8 abanderados.\nAínda que xa o ano pasado habían participado como agrupación de amigos, este ano fano constituídos por primeira vez como rondalla, propiamente dita, con directora, abanderados… ou inicio dunha Rondalla. O I Concurso de Rondallas do Concello do Porriño será a súa segunda actuación nesta nova etapa.\nDi a historia na boca da xente desta parroquia, que viña vindo a la pola década dos 40, o ano pasado celebraron o 75 o aniversario da Rondalla.\nCando un grupo de veciños entusiastas e con gañas de celebrar os reis dunha forma distinta xuntáronse con uns cantos instrumentos de diversa natureza organizados por unha persoa que a súa vez dirixía esta contenda. Foi aí o nacemento da que hoxe coñecemos como a rondalla dos veciños de Vincios. Unha das máis antigas do Sur de Pontevedra e con máis tradición na zona do Val Miñor. Esta rondalla a día de hoxe goza de moi boa saúde chegando incluso á gravación dun C.D. no cal se expón unha proba da súa arte e da súa cultura. Nesta gravación tamén queren render unha homenaxe a un dos principias directores desta rondalla e quedando na memoria de todos os compoñentes, fan unha honra a Marcelino Quintas.\nA día de hoxe a rondalla consta de 80 integrantes. De 5 a 80 anos de idade.\nDirectora: D. Antia Figueroa Vila\nCapitana: Ladislao Alonso Valverde\nCapitana abanderados: Eva Marcial Riveiro\nComponentes Rondalla: 59\nA historia desta Rondalla comezou a escribirse no ano 1993. Contaba con 84 compoñentes e estaba dirixida por D. Plácido Salgueiro Méndez. No ano 1997, a súa actividade interrompeuse ata o ano 2007. Sendo ese ano cando se inicia a súa segunda etapa ata a actualidade; participando en todos os Certames de Rondallas da contorna.\nNa actualidade, sendo Presidente D. David Costas Nande consta de 59 compoñentes e esta dirixida por D. Antia Figueroa Vila e capitaneada por Ladislao Alonso Valverde.\nA capitana das abanderadas é Eva Marcial Riveiro, baixo o seu mandato 5 abanderadas das cales a máis pequena ten 10 anos.\nPresidente: Jose Gonzalez Lorenzo\nDirector: Serafin Rodriguez Rodriguez\nCapitán: Urbano Gonzalez Lorenzo\nDirector de abandeirados: Cristian Gonzalez Estevez\nComponentes Rondalla: 95\nA Rondalla de Pontellas reanudóu a sua andaina no ano 2003, os seús impulsores escomenzaron coa ilusión de recuperar a rondalla que de sempre existira na parroquia de Pontellas. Dende aquela, foise consolidando pouco a pouco, e merecendo o seu recoñocemento, con un palmarés de premios importante:\nAno 2004 3º Premio no concurso de rondallas de Porriño\nAno 2006 3º Premio no concurso de Rondallas de Vigo\nAno 2009 2º Premio no concurso de Rondallas de Vigo\nAno 2011 ata o 2013 1º Premio no concurso de Rondallas Dep. Pontevedra Ano 2014 3º Premio no concurso de Rondallas Dep. Pontevedra\nAno 2015 1º Premio no concurso de Rondallas Dep. Pontevedra\nAno 2018 1º Premio no concurso de Rondallas do IFEVI\nGrazas o esforzo e traballo de todolos seus integrantes que son meramente afecionados a música, que poñen todo seu empeño en simplemente levar un pouco de ledicia o público xeral.\nEscomenzaron sendo un grupo pequeno e convertíronse nunha agrupación considerable, crecendo en número de integrantes, homes, mulleres e cativos con idades dende os 5 anos ata sen límite de idade.\nNa agrupación os seus compoñentes tocan instrumentos de percusión como as panderetas, castañuelas, cristos, charrascas, acompañados por un grupo de instrumentistas de metais e gaitas e un grupo de abandeirados.\nO seu repertorio componse por variedade de estilos, intentando sempre manter a tradición musical da rondalla e tamén misturando pezas de música actual adaptadas, como por exemplo: adaptaciones de música pop, rock, heavy, como Nino Bravo, Michael Jackson, Bon Jovi.\nConvertironse deste modo na rondalla pioneira neste tipo de adaptacions musicais, facendo que se achegue a eles o público máis novo, que son o futuro para manter viva esta tradición rondalleira. Co fin de dar maior difusión a rondalla, editaron un disco no ano 2017, baixo o nome de “15 Notas”.\nNesta andaina co seu facer, teñen a satisfación de cumprir o obxetivo que perseguían, desexando que sempre estea viva a Rondalla de Pontellas.\nDirector: Carlos Docampo Puente\nCapitán: José Manuel Dominguez Pérez\nCapitán Abanderados: Andrea Fernández Ramilo\nComponentes Rondalla: 106\nNa actualidade, e sen ningún tipo de dúbida, na parroquia de Atios no concello de O Porriño hai moita afección polas rondallas e proba disto son as orixes ás que se remonta a Rondalla, alá polo ano 1925. Incluso, nos anos 50 chegou haber dúas rondallas, denominadas Atios de arriba e Atios de abaixo.\nO longo de todos estos anos, a Rondalla pasou por diversas etapas, algunhas delas nas que incluso houbo anos de silencio sen ningún tipo de actividade. Pero a gran afección que existe entre os vecinos desta parroquia por ela fixeron posible a continuación da mesma ata a actualidade.\nDentro do seu repetorio, tivo e ten dende música tradicional ata música moderna de grupos de moda, aportando variedade de gustos para todos os públicos.\nEstá constituida por abanderados, pandereteiras/os, charrasqueiros, castañolas, cristos e variedade de músicos (trompetas, trombóns, saxos, gaitas, percusión…)\nSolicitude de inscrición no I Concurso de Rondallas Concello do Porriño\n[ DESCARGA O DOCUMENTO AQUÍ ]\nBases reguladoras do I Concurso de Rondallas Concello do Porriño\nCalendario das Rondallas de Atio e Pontellas [ + INFO ]\nPrevio Previo: Festa Pre Fin de Ano. Amenizan: Broken Peach e sesión DJ A Duendeneta\nSeguinte Seguinte: Concerto musical: Orquestra de Cámara Galega


O Concello de A Rúa aproba a súa organización interna e denuncia o convenio con ADIF para o paso soterrado | Creando Tu Provincia\nO Concello de A Rúa aproba a súa organización interna e denuncia o convenio con ADIF para o paso soterrado\nO Concello da Rúa celebrou un pleno extraordinario para aprobar a organización municipal no recén iniciado mandato. Na sesión aprobáronse por unanimidade dos grupos todos os pontos da orde do día relativos á organización interna do Concello. Así, a distribución de áreas e concellarías fica do modo que segue:\n– Germán Alejandre Salgado. 2º tentente de alcalde. Concelleiro delegado de persoal, emprego e réxime interior\n– Avelino Fernández Seco. Concelleiro delegado de Cultura, lingua, ensino e deportes\n– Carlos Aristegui Diéguez. Concelleiro delegado de Facenda contas e desenvolvemento económico.\n– Ana Fernández Vizcaya. Concelleira delegada de Sanidade, benestar social, participación veciñal e mocidade.\nCada unha destas áreas delegadas terá a sua correspondente Comisión Informativa. Os grupos políticos do Concello teñen agora unha semana para nomear aos seus representantes en cada unha delas. O tamaño destas comisións será menor ao actual polo interese do grupo de goberno en xenerar un aforro ademáis de polo feito de que existe na corporación un grupo político menos que no anterior periodo de sesións.\nAdemais estabeleceuse a periodicidade dos plenos ordinarios, que se reunirán o primeiro luns de cada mes impar. Asi mesmo a Xunta de Goberno local verá reducido o seu tamaño pasando a ter só 3 representantes: a alcaldesa e os dous tenentes de alcalde. Ao tempo, a dieta (indemnización) por asistencia a esta xunta verase reducida a algo menos da metade da que se viña percibindo na actualidade. Será así agora de 36€ (igual que as comisións informativas) frente aos 85€ que se viñan percibindo e que continúan a ser a retribución por asisencia a pleno. Todas estas indemnizacións por asistencia son percibidas unicamente pol@s concellais que non teñen adicación exclusiva.\nNo que ten a ver coas adicacións exclusivas estas tamén se reducen, pasando das dúas actuais a unha única adicación (a da alcaldía). O salario manterase exactamente igual que o que se viña percibindo até o de agora estando fixado nuns 30.000€ brutos ao ano (un 25% por baixo do límite marcado pola lei para as corporacións municipais de menos de 5000 habitantes).\nO único ponto da orde do día no que non houbo acordo fo no referido á denuncia do convenio con ADIF para a construción dun paso soterrado baixo a vía do tren á altura da praza Galicia. Entende o Partido Popular que é unha obra ineludíbel mentres que o grupo de goberno referiuse á súa escasa utilidade e ao seu elevado custo sen partida orzamentaria que o avale para aprobar a súa postura. Na votación aprobouse por 6 votos a 5 a denuncia deste convenio con ADIF.\nEtiquetas: denuncia o convenio con ADIFO Concello de A Rúa aproba a súa organización internapara o paso soterrado\nSiguiente historia Un total de 20 mozos e mozas galegos e procedentes doutros países participan no campo de traballo de Riós\nHistoria previa A fortaleza de Monterrei celebra hoxe unha nova xornada de ‘Vive o castelo’ cun espectáculo co mellor do circo galego


Tras a baixada do prezo do petróleo, nalgunhas gasolineiras xa é posible atopar gasóleo por menos dun euro | Noticias de Galicia | CRTVG\nPublicado o 11/03/2020 14:28\nO venres pasado, a reunión dos membros da Organización de Países Exportadores de Petróleo (OPEP) saldouse coa ruptura do acordo establecido con Rusia, o que supuxo unha baixada do prezo do cru e, en consecuencia, das cotizacións; algo que xa repercutiu nos surtidores. En concreto, na comunidade galega, o litro de gasóleo pode verse a prezos inferiores ao euro en varias estacións de servizo. A estación do Pino, en Ourense, mantén o litro a 0,99 céntimos dende o luns, algo que sorprendeu a moitos.\nAlgúns veñen parar a este establecemento tras saber o descenso dos prezos. Outros, simplemente botan combustible na súa gasolineira de confianza.\nSexa por un motivo ou por outro, a subida na afluencia de clientes queda clara, o que comeza derivar en colapsos á hora de abastecer os depósitos. Nesta estación non se alcanzaban estes prezos dende hai máis de dous anos; prezos cos que este luns foi pioneira en Galicia e que arestora xa igualan outras estacións da comunidade. Con vistas ao futuro, e mentres non haxa variacións no prezo do cru e, polo tanto, nas cotizacións, manteranse os valores actuais.\nSuspendido o fútbol e o fútbol sala non profesional durante dúas semanas\nGalicia mellora os datos de recollida selectiva de vidro


Os futbolistas do Barça aceptan a rebaixa do soldo e achegarán para que empregados cobren o 100%\nEfe 30 marzo 2020 17:39 h.\nfútbol fc barcelona Messi coronavirus\nOs xogadores tamén mostraron o seu descontento coa xestión da situación realizada pola directiva do club catalán\nOs futbolistas do FC Barcelona aceptaron a proposta de rebaixa de soldos do 70% exposta polo club, por mor da crise aberta polo coronavirus, e anunciaron que realizarán achegas "para que os empregados do club poidan cobrar o 100% do seu soldo" mentres dure esta situación.\nAsí o anunciaron todos os xogadores do primeiro persoal do equipo nos seus diferentes perfís nas redes sociais. Unha mensaxe no que recalcan que "sempre tiveron a vontade" de rebaixarse o soldo que perciben ao entender "a situación excepcional" que se vive.\n"Somos os primeiros que sempre axudamos ao club cando se nos pediu. Incluso o fixemos tamén por iniciativa propia, noutros momentos que crémolo necesario ou importante", aseguran os futbolistas.\nPor iso senten molestos porque "desde dentro do club houbese quen tratase de pornos baixo a lupa e intentase sumarnos presión para facer algo que sempre tivemos claro que fariamos".\nNese sentido informan que se o acordo demorouse uns días foi "simplemente" porque estaban a buscar "unha fórmula para axudar ao club e tamén aos seus xogadores nuns momentos tan difíciles".\n"Pola nosa banda chegou o momento de anunciar que, á marxe da rebaixa dun 70 por cento do noso soldo durante o Estado de Alarma, imos facer unhas achegas tamén para que os empregados do club poidan cobrar o 100% do seu soldo mentres dure esta situación", engaden.\nOs futbolistas insisten que antes de anunciar as súas intencións querían atopar "solucións que fosen reais" para axudar ao club, pero tamén "aos que máis prexudicados ían ver #ante esta situación".\n"Non queremos despedirnos sen enviar un afectuoso saúdo e moita forza a todos os culers que o están pasando mal nestes momentos tan duros, así como a todos aqueles que esperan pacientemente o final desta crise nas súas casas. Moi pronto imos saír disto e farémolo todos xuntos", insisten no comunicado.\nDesde o club quixeron agradecer "a implicación de todos os seus deportistas profesionais, ante unha situación de excepcionalidade"\nA xunta directiva do Barça engadiu máis detalles ao acordo, que tamén foi aceptado polos integrantes dos persoais de todos os deportes profesionais e "a maioría da do equipo de baloncesto".\n"No caso do primeiro equipo de fútbol, a redución será superior ao 70% exposto inicialmente polo club. Esta achega adicional do persoal, máis a achega que realizará o club, permitirán garantir o 100 % dos salarios de todo o persoal non deportivo, que será sometido a un Expediente de Regulación de Emprego ( Erte) esta semana", asegúrase no comunicado.\nDesde o club quixeron agradecer "a implicación de todos os seus deportistas profesionais, ante unha situación de excepcionalidade como a xerada por mor desta crise sanitaria".\nOs futbolistas do Barça aceptan a rebaixa do soldo e achegarán para...


Os montes do Viso, incluídos no rexistro de proxectos de absorción de CO2 do Ministerio para a Transición Ecolóxica - Comarcas na Rede\nHomeComarcasRedondelaOs montes do Viso, incluídos no rexistro de proxectos de absorción de...\nO proxecto presentado consiste en 4,55 hectáreas onde a comunidade xa procedeu a realización de labores de rexeneración da masa natural de piñeiro do país que fora destruída nos incendios do ano 2016. A medida que a masa vaia medrando, nos vindeiros 30 anos as árbores acumularán o dióxido de carbono da atmosfera, o que suporá un gran beneficio para a saúde medioambiental da comarca.\nAo inscribirse no rexistro, a comunidade do Viso ponse a disposición daquelas entidades, administracións ou empresas ofrecéndolles a posiblidade de mitigar o carbono que se desprenda das súas actividades habituais, compensándoas co apoio e desenvolvemento de arborado e a restauración de montes.\nUnha vez a entidade calcula a pegada de carbono das súa actividades, poderá compensala a través do rexistro de absorcións do Ministerio, onde os montes do Viso inscribiron as súa primeiras 4,55 ha. Estas actividades pasarían tanto polas propias industriais, de transporte e loxística, construción pero tamén aquelas ligadas a outros eidos como podería ser eventos socio-culturais, iluminación viaria, sistemas de calefacción e climatización, vehículos propios de servizo, etc. ligadas á labor cotiá de moitas entidades e administracións públicas. Un oportunidade para ademais ser consecuente medioambientalmente e coa responsabilidade social corporativa de moitas entidades.\nA comunidade subliña o feito que no período de 30 anos, a masa inscrita absorverá 1.416 toneladas de CO2 das que na actualidade pode xa poñer unhas 257 hectáreas a disposición de interesados, e así axudar coa xestión sostible do monte que está a desenvolver xa dende hai anos os comuneiros e comuneiras do Viso.\nA Xunta Reitora da propiedade comunal adianta que, nos vindeiros anos e a medida que se vaian realizando novas labores de rexeneración das superficies danadas polos incendios do ano 2016, poderánse inscribir no rexistro ata unhas 40 hectáreas. Unha maneira de apostar “por novos servizos ecosistémicos e obter apoios económicas para poder desenvolver a inxente labor de mellora e posta en valor dos Monte do Viso”, sinala a comunidade de montes.


A Deputación presenta o IV Congreso de Xéneros, Museos, Arte e Educación que afonda en diversidade de xénero e creación artística\n-O IV Congreso de Xéneros, Museos, Arte e Educación terá lugar os días 10, 11, 31 de marzo e 1 de abril nos museos que conforman a Rede Museística Provincial de Lugo\n-García Porto subliñou que “este Congreso enmárcase no Plan de museos, xéneros, arte, educación e igualdade co fin de promover políticas de igualdade”\n- O número de prazas é de 50. Os interesados en inscribirse poden facelo no formulario de solicitude da páxina web da Rede Museística Provincial: http://redemuseisticalugo.org/\nA Deputada de Cultura, Deseño e Artesanía, Pilar García Porto, presentou este xoves, no refectorio do Museo Provincial de Lugo, o IV Congreso de Xéneros, Museos, Arte e Educación, que ofrece experiencias e reflexións sobre a cuestión de xéneros, da creación artística e da educación. As xornadas terán lugar os días 10 de marzo no Museo Provincial de Lugo; o 11 no Pazo de Tor; o 31 no Museo Fortaleza San Paio de Narla e o 1 de abril no Museo Provincial do Mar.\nGarcía Porto destacou que “este Congreso, ao igual que as edicións anteriores, enmárcase no Plan de museos, xéneros, arte, educación e igualdade co que promovemos a igualdade de xénero e espazos de diálogo e cohesión social. Somos responsables de amosar a diversidade da sociedade actual e ofrecer ferramentas para o desenvolvemento, en igualdade de condicións, a través da arte e a didáctica”.\nO número de prazas é de 50. Para a inscrición respectarase a orde de chegada das solicitudes, que serán confirmadas por correo electrónico e tras a finalización do Congreso expediranse os correspondentes certificados, unha vez verificada a asistencia a todas as xornadas. As persoas que desexen inscribirse poden facelo a través do formulario de solicitude da páxina web da Rede Museística Provincial: http://redemuseisticalugo.org/.\nO IV Congreso de Xéneros, Museos, Arte e Educación trata sobre como os museos amosan a diversidade de xéneros e os seus papeis na historia e na sociedade a través dos seus discursos monográficos, coleccións e actividades. Así mesmo, busca coñecer como os museos favorecen a presenza e a atención de toda a diversidade social. Nesta edición, homenaxearase á artista viveirense Maruja Mallo a que, a Real Academia Galega de Belas Artes, adicará o 1 de abril, Día das Artes Galegas.\nOs investigadores nos temas de xénero, museos, arte e educación poden enviar os traballos que fagan referencia as presentacións da xornada para a súa publicación, dende o 2 de abril ata o 18 de maio.


Enrique Vidal Abascal – Almanaque das Irmandades\n12 - Outubro\nAn event every year that begins at 12:00am on day 12 of Outubro, repeating indefinitely\n« As mortas de Nebra\nMitin obreiro »\nO 12 de outubro de 1908 nacía Enrique Vidal Abascal, matemático e astrónomo. Obtén o título de Doutor en Ciencias Exactas cunha tese dirixida por Ramón María Aller. Toda a súa traxectoria profesional estivo dedicada á docencia. En Galiza exerceu nos institutos de Monforte, A Estrada, Vigo, Pontevedra e Santiago de Compostela, onde compaxinou a cátedra coa de profesor axudante da Facultade de Ciencias. En 1955 obtén por oposición a cátedra de Xeometría Diferencial. Foi inventor do aparato coñecido por Orbígrafo para o cálculo das órbitas de estrelas duplas. Foi promotor da Academia Galega de Ciencias, da que sería o seu primeiro presidente, sendo designado posteriormente presidente de honra. Foi director do Seminario de Estudos Matemáticos de Santiago de Compostela e membro da Real Academia Galega.\nCompostela: Seminario e curso de formación Autoras, editoras, ilustradoras, tradutoras e investigadoras na LIX galega 15 Novembro, 2018\nXV Curso de Formación. Autoras, editoras, ilustradoras, tradutoras e investigadoras na LIX galega\nBasilio Álvarez, o cura agrarista 15 Novembro, 2018\nDa importancia do campo en Galiza –da agricultura e da gandería– non fai falta falar moito. Xeracións e xeracións de galegos e galegas vivimos deste medio, séculos e séculos. Pero, o desenvolvemento e o trato recibido polos campesiños ao longo da historia non foi parello á importancia da que falabamos. Na literatura, temos mostras abondosas […]\nCoeducación. O alicerce do ensino 14 Novembro, 2018\nA CIG-Ensino e a AS-PG levamos a cabo anualmente unha serie de actividades de formación do profesorado coas que tratamos de contribuír á adquisición de novos contidos e metodoloxías didácticas que repercutan na mellora do ensino.A coeducación é para nós un dos principios nos que se debe fundamentar a educación.Por esta razón, xunto co interese […]


Pesadelo xudicial | Esculca\nA procuradora xeral do Estado, María José Segarra, tiña un traballo principal durante esta lexislatura. Devolver a racionalidade xurídica, a tipicidade penal e a proporcionalidade punitiva ao chamado xuízo ao ‘procès’. Para seguir á frente da matilla política, mediática e xurídica que persegue os presos, o Goberno, Pablo Iglesias e Pedro Sánchez ao berro de ‘golpistas’ e ‘cómplices’ xa tiñamos os procuradores do Supremo e o anterior procurador xeral, Sánchez Melgar. Cumprir esa misión é a única causa que pode xustificar tanto o seu nomeamento como a substitución do seu antecesor. Alguén debeu explicarllo cando foi designada e alguén debeu advertirlle que ía esixirlle enormes doses de coraxe xurídica e cívica. Se non llo explicaron, ela debería sabelo. Non ten escusa.\nA función do escrito de acusación non consiste en demostrar a súa independencia fronte ao goberno no poder, ante un xurado popular formado por tertulianos e lideres da oposición que cualificasen de traizón todo canto non for darlles a razón. A súa función principal reside en cumprir coa misión de ‘promover a acción da Xustiza en defensa da legalidade, dos dereitos dos cidadáns e do interese público tutelado pola lei’ (articulo 1. Lei do Estatuto Orgánico do Ministerio Fiscal). O traballo da fiscalía non é construír unha acusación, é defender a lei.\nO momento para facelo era agora. No escrito provisorio de acusación achábase a oportunidade para presentar unha acusación razoada e razoábel por desordes e desobediencia, lonxe desta hipérbole penal da rebelión ou a sedición. A procuradora xeral non só non cumpriu coa súa tarefa, senón que, exhibindo doses asombrosas de covardía xurídica e cívica, asinou un escrito que converte o xuízo ao ‘procès’ nun pesadelo xurídico que levará por diante a credibilidade do Tribunal Supremo e a imaxe internacional de España.\nCando, ante o tribunal, os fiscais presentaren argumentos tan concludentes como que “Apesar de reivindicar o pacifismo da mobilización, apelou tamén (Jordi Cuxart) á determinación mostrada na Guerra Civil (empregando a expresión ‘Non Pasarán!’) e desafiou o Estado a acudir a incautar o material que se tiña preparado para o referendo'” o bochorno vai virar insoportábel. Cando, ante o tribunal, os fiscais presentaren como proba do alcance da rebelión o discurso do Rei o 3-O, non saberemos se rir ou chorar. Cando, ante o tribunal, os fiscais pretendern demostrar a concorrencia de violencia sen citaren como testemuña nin un único dos cidadáns espancados no 1-O e descualificando todos os seus testemuños no escrito sen unha única proba, o asombro percorrerá Europa. Cando, ante o tribunal, os fiscais pretenderen probar o uso dos Mossos como forza armada en apoio do suposto golpe co testemuño protexido dun único mosso, entre máis de 17.000, o esperpento de tratar un corpo policial como unha mafia criminal terá chegado á súa apoteose.\nSon só algúns exemplos delirantes dun escrito de acusación onde, desatendendo as súas obrigacións como acusación pública, todo aquel testemuño ou proba que contradi o relato dos fiscais foi ocultado, silenciado ou terxiversado. Se tan claro é que as denuncias de violencia policial son falsas por que non se chama as supostas vitimas para demostrar a simulación das súas feridas? Se tan válido é o discurso real para probar a gravidade da rebelión por que os fiscais non citan nin unha única das múltiplas declaracións públicas do presidente Rajoy e os seus ministros, afirmando que a situación estaba baixo control e nin se celebrou referendo algún? É máis, como se pretende probar unha acusación de rebelión sen que a ratifique co seu testemuño nin un único membro do goberno que, en teoría, debeu facerlle fronte? Antes que probar a súa independencia ante o poder político, á procuradoria e á procuradora debería preocuparlles bastante máis demostrar a súa absoluta dependencia da lei e o seu compromiso coa verdade. Ese e non outro é o seu traballo.\n← EsCULcA solicita información sobre actuacións policiais ao Concello de Ourense\nComo morrer por sobredose nos cárceres do Reino de España →


Tecnoloxías 4.0 – La Molinera\nAchegámonos ás novas tecnoloxías e incidimos na actitude que se debe afrontar ante elas.\nIntroducir a tecnoloxía dixital\nA transformación e revolución dixital traerá consigo a chamada cuarta revolución industrial. Sensores, robots, redes e complexos sistemas de información transformarán os procesos de produción tal e como os coñecemos hoxe en día en sistemas máis eficientes, adaptables e competitivos no mercado global.\nAs empresas e administracións xa non poden deixar á marxe todo o que supón a dixitalización, pola contra atoparanse en situacións totalmente desfavorables e cunha dubidosa capacidade de sobrevivir.\nComo sempre, o verdadeiro reto está nos recursos humanos, nas persoas, en ser capaces de liderar un proxecto de transformación e revolución dixital na empresa, ou noutros roles diferentes, en como adaptarse a iso.\nLa Molinera dache a clave, a actitude\nEstamos nun momento da historia no que o acceso á tecnoloxía e ás novas ferramentas dixitais, non depende do lugar onde un resida, senón da actitude cara a elas.\nA oportunidade de algo non depende unicamente de experiencia e talento, senón da túa actitude, por iso procuramos sempre ofrecer contidos e recursos para a motivación.\nActividades relacionadas con Tecnoloxías 4.0\nDesenvolvemos unha serie de actividades que teñen que ver de forma explícita coas novas tecnoloxías involucradas nesta transformación; robótica colaborativa, impresión 3D, Internet das Cousas ( IoT), realidade virtual e realidade aumentada, Big Data, CNC, etc.